open-index/open-wikipedia-markdown huggingface dataset:
João Barrento

**João Barrento**, nado en Alter do Chão o  26 de abril  de 1940, é un ensaísta, crítico literario, cronista e  tradutor portugués.

## Biografía 
João Barrento licenciouse en Filoloxía Xermánica pola Facultade de Letras da Universidade de Lisboa (1958-64), elaborando unha disertación sobre a obra do dramaturgo inglés Harold Pinter *Entre a Palavra e o Gesto. Interpretação do Teatro de Harold Pinter*. Lisboa, 1964).

De 1965 a 1968, foi lector de Portugués na Universidade de Hamburgo e, máis tarde, lector de Alemán na Facultade de Letras de Lisboa. Tornouse tradutor literario de lingua alemá. De 1986  até xubilarse, foi profesor de Literatura alemá e Comparada na Facultade de Ciencias Sociais e Humanas da Universidade Nova de Lisboa. É tradutor de literatura e filosofía de lingua alemã.

Colaborador regular (columnista e cronista) do xornal *Público* entre 1990 e 2006, e da maior parte dos xornais e das revistas literarias e culturais portuguesas, ademais doutras como: *Semear*, *Metamorfoses* e *Inimigo Rumor*, Río de Xaneiro; *Ibero-Americana*, Frankfurt. Tivo cargos na Associação Portuguesa de Escritores, Associação Portuguesa de Literatura Comparada, Associação Portuguesa de Tradutores, Associação Portuguesa de Estudos Germanísticos, PEN-Clube Português.
**Goethe o Eterno Amador* (2018). Bertrand Editora.

## Premios e   distincións 
* 1979: Premio Calouste Gulbenkian da Academia das Ciencias de Lisboa para a Tradución de Poesía.
* 1993-1999: Gran Premio de Tradución do PEN Club Portugués /Asociación Portuguesa de Tradutores (en 1993, pola obra de Goethe, e en 1999, pola tradución integral do *Fausto*).
* 1996: Premio de Ensaio "Jacinto do Prado Coelho", da Asociación Internacional de Críticos Literarios - Sección Portuguesa.
* 1996: Gran Premio de Ensaio Literario da Asociación Portuguesa de Escritores [APE].
* 2001: Premio de Ensaio do PEN Club.
* 2005: Premio de Tradución Científica e Técnica da Unión Latina (polo 1º volume da edición de Walter Benjamin).
* 2006: Gran Premio de Crónica da APE.
* 2010: Premio de Tradución do Ministerio da Cultura da Austria, pola tradución de *O Homem sem Qualidades*, de Musil.
* 2010: Prémio D. Dinis, da Fundación da Casa de Mateus (polo libro *O Género Intranquilo. Anatomia do ensaio e do fragmento*).
* 2011: Premio P.E.N. Clube Português de Ensaio.
* 2012: Grande Premio de Ensaio Eduardo Prado Coelho.
* 2023: Premio Camões.

Foi agraciado coa Cruz de Mérito Alemá (1991) e a Medalla Goethe (1998).

## Notas 
## Véxase tamén 
### Ligazóns externas 
* Blog do autor: Escrito a lápis: as aparas dos dias
Castanopsis acuminatissima

***Castanopsis acuminatissima*** é unha especie da familia das fagáceas pertencente ao xénero *Castanopsis*, propia do Sueste asiático e Nova Guinea.

## Taxonomía 
### Descrición 
A especie foi descrita en 1863 polo naturalista e botánico alemán-neerlandés Carl Ludwig Blume, baixo o nome *Castanea acuminatissima*, nun traballo publicado en *Journal of Botany, British and Foreign. London* **1**: 182.

### Sinónimos 
Ademais de polo nome actualmente válido, a especie coñeceuse tamén polos sinónimos:

## Distribución 
*Castanopsis acuminatissima* esténdese desde o suroeste da China (provincias de Guizhou e Yunnan) até Indochina (Laos, Myanmar, Tailandia, Vietnam) e os outeiros de Chittagong de Bangladesh e Malaisia (nas illas de Sulawesi, Xava, Borneo e Sumatra), en Indonesia (na illa de Nova Guinea (Papúa Occidental) e en Papúa-Nova Guinea e en Nova Bretaña.

## Ecoloxía 
En Nova Guinea e Nova Bretaña é unha árbore predominante nos bosques montanos, onde se encontra entre os 900-1000 e os 2000 m de altitude. Tamén pode encontrarse en elevacións máis baixas en bosques de outeiros, en asociación con *Hopea papuana* e *Casuarina papuana*, tolerantes á seca.

## Notas
Dólares de arena

***Dólares de arena*** é un filme de 2014 dirixido por Laura Amelia Guzmán e Israel Cárdenas. É unha corprodución internacional entre a República Dominicana, a Arxentina e México, e foi escollido como candidato da República Dominicana para o Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Geraldine Chaplin como Anne
* Yanet Mojica
* Ricardo Ariel Toribio

## Notas 
## Véxase tamén 
### Outros artigos 
* Filmes da República Dominicana propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
*
Walter Schottky

**Walter Hermann Schottky**, nado en Zürich (Suíza) o 23 de xullo de 1886 e finado en Forchheim (Baviera) o 4 de marzo de 1976, foi un físico alemán.

## Traxectoria 
Fillo do matemático Friedrich Schottky, estudou física na Universidade Humboldt de Berlín e na Universidade de Wurzburgo. Foi alumno de Max Planck, que dirixiu a súa tese de doutoramento. Traballou para Universidade de Jena (1912-1914), a empresa Siemens AG (1914-1919), a Universidade de Wurzburgo (1919-1923), a Universidade de Rostock (1923-1927) e, de novo, para Siemens AG (1927-1958).

Schottky inventou a pantalla da rede de tubo de baleiro en 1915 e a válvula termoiónica tétrodo en 1919, mentres traballaba na Siemens. En 1938  formulou unha teoría para predicir o efecto Schottky, que agora se utiliza nos díodos Schottky.

Foi galardoado en 1936 coa medalla Hughes, concedida pola Royal Society «polo seu descubrimento do efecto Schrotlky na emisión termoiónica e a súa invención do tétrodo de pantalla de rede e dun método superheterodino de recibir sinais inalámbricas».​ O efecto Schrottky describe as variacións espontáneas en tubos de baleiro.

En 1964 recibiu o Anel Werner von Siemens en honor ao seu pioneiro labor no desenvolvemento físico para a comprensión de moitos fenómenos que deron lugar a numerosos e importantes aparatos técnicos, entre eles amplificadores de tubo e semicondutores.
Friedrich Schottky

**Friedrich Hermann Schottky**, nado en Wrocław (Polonia) o 24 de xullo de 1851, e finado en Berlín o 12 de agosto de 1935, foi un matemático alemán. 

## Traxectoria 
Naceu en Wrocław, Silesia, por entón pertencente ao Imperio Alemán, fillo de Hermann Friedrich Schottky, profesor de inglés, e da súa esposa Louise Winkler. Desde 1865 fixo o bacharelato na escola secundaria Maria-Magdalenen-Gymnasium da súa vila natal. De 1870 a 1874 estudou matemáticas na Universidade desa cidade, e despois acadou o doutoramento na Universidade Humboldt de Berlín, onde estudou con Karl Weierstraß e Hermann von Helmholtz.

A súa tese *Über die conform Abbildung mehrfach zusammenhängender ebener Flächen* (Sobre a representación conforme de superficies planas multiconectadas) considérase unha disertación histórica.

En 1878 obtivo a habilitación para a ensinanza de filosofía na Universidade de Wrocław, ondea ensinou até 1882, cando foi nomeado profesor de matemáticas na Escola Politécnica Federal de Zürich, onde permaneceu dez anos. En 1892 foi nomeado profesor na Universidade de Marburgo, onde permaneceu até a súa xubilación en 1922.

As súas principais áreas de traballo foron as funcións elípticas, as funcións abelianas e as funcións theta. Publicou 55 artigos e o libro "Abriß einer Theorie der Abel'schen Functionen von drei Variablen" (Ao redor da teoría das funcións abelianas en tres variábeis).

Tamén fixo importantes contribucións á teoría das transformacións conformes. A súa xeneralización dos teoremas de Émile Picard e Edmund Landau coñécese en matemáticas como o "conxunto de Schottky".

Propuxo unha hipótese, coñecida como o "problema de Schottky", sobre a caracterización das variedades xacobianas entre as variedades abelianas. O problema foi resolto por Takahiro Shiota en 1986, pero o tema aínda está en discusión.

Tivo unha filla e catro fillos, dos que dous deles tamén foron científicos: Ernst Max Schottky, botánico, estudoso da flora asiática, e Walter H. Schottky, físico, introdutor dunha variedade de conceptos de semicondutores.

## Distincións 
Schottky foi elixido membro correspondente da Academia de Ciencias de Prusia (hoxe Academia de Berlín) en 1900, e membro numerario dous anos despois.

## Véxase tamén 
### Ligazóns externaas 
* Friedrich Hermann Schottky Biografía en Mac Tutor. *University of St Andrews, Scotland* .
* Friedrich Hermann Schottky  Biografía en *Mathematics Genealogy Project. Department of Mathematics. North Dakota State University* .
Brit Awards

miniatura|313x313px|Entrada do Earls Court en Londres na cerimonia dos Brit Awards de 2008
Os **BRIT Awards** son os premios anuais para a música popular entregados pola British Phonographic Industry. O nome foi orixinalmente unha abreviatura de "British", "Britain", ou "Britannia" (nos seus primeiros anos estiveron esponsorizados polo Britannia Music Club), pero posteriormente converteuse nun acrónimo para **British Record Industry Trusts Show**. Ademais, unha cerimonia equivalente para música clásica, chamada Classic BRIT Awards, celébrase no mes de maio. Robbie Williams é o artista que gañou máis BRIT Awards, 13 como artista en solitario e outros 5 como parte de Take That.

Os premios foron entregados por vez primeira en 1977 e dende 1982 celébrase un evento anual amparado pola asociación comercial da industria fonográfica británica, a BPI. En 1989 os premios foron renomeados como The BRIT Awards. Mastercard é o principal patrocinador do evento. Como principais premios musicais do Reino Unido, a gala dos BRIT Awards contaron con algúns dos momentos máis destacables da cultura popular británica, como a derradeira aparición pública de Freddie Mercury, a protesta de Jarvis Cocker contra Michael Jackson, o pico do enfrontamento entre Oasis e Blur, o vestido da Union Jack levado por Geri Halliwell das Spice Girls, e o lanzamento dun caldeiro de auga xeada por parte dun membro de Chumbawamba ao entón vice primeiro ministro John Prescott. Eses momentos tiveron lugar nos anos 90, cando a cerimonia tiña a reputación de ser "un pouco caótica, impredicible e, por momentos, anárquica" cun criticismo que foi decaendo dende entón e “evolucionou cara a un asunto máis puído e saneado".

Os BRIT Awards emitíronse en directo ata 1989, cando Samantha Fox e Mick Fleetwood presentaron un programa moi criticado onde pouco saíu como fora ensaiado. Dende 1990 ata 2006 o evento gravábase e emitíase a seguinte noite. Dende 2007 a gala dos BRIT Awards volveu a emitirse en directo a través da televisión británica, o día 14 de febreiro pola canle ITV. En 1992 The KLF abriu a cerimonia e convidou á banda de metal extremo Extreme Noise Terror ao escenario, que subiu equipada con lanzachamas e disparou balas de fogueo con metralladoras sobre a multitude. O grupo enviou unha ovella morta á festa celebrada despois da gala, e despois enterrou a súa estatuíña en Stonehenge para escenificar o seu aborrecemento pola industria musical. 

## Notas
José Pereiro Trelles

**José Pereiro Trelles**, nado no Porriño, foi un escritor galego.

## Traxectoria 
Emigrado na Arxentina. Foi socio da Sociedad Fomento de Porriño y su distrito e publicou varios poemas en galego no seu *Boletín*. En 1932 publicou en Buenos Aires a novela *Bajo el cielo de Galicia. De mí*, cuxa acción se desenvolve no Porriño.

## Notas
Manuel Otero Saavedra

**Manuel Otero Saavedra**, nado no Porriño en 1905 e finado en Buenos Aires en 1978, foi un escritor galego.

## Traxectoria 
Emigrado na Arxentina antes da guerra civil. Colaborou no *Boletín Oficial de la Sociedad Fomento de Porriño y su Distrito*. En 1936 tiña rematado un libro e solicitou axuda á Sociedad Fomento de Porriño para a súa publicación. En 1956 publicou en Buenos Aires a obra *Manoliño*, un conxunto de relatos sobre a súa infancia no Porriño.

## Notas 
## Véxase tamén 
### Bibliografía 
* 
### Ligazóns externas 
* Los porriñeses reivindican a Otero Saavedra
Rally de Terra Vila de Verín de 1991

O **Rally de Terra Vila de Verín de 1991** foi a segunda edición de dito rally e a quinta proba da tempada 1991 do Campionato de Galicia de Rallys de Terra. Celebrouse o 27 de outubro de 1991 e o vencedor foi Andrés González a bordo dun Renault 5 GT Turbo.

## Clasificación 
## Notas 
## Véxase tamén 
### Ligazóns externas 
* Imaxes do Rally de Terra de Verín de 1991
Glándula de Harder

[miniatura|*[Rhineura floridana* (réptil anfisbénido); a glándula de Harder está indicada como *H. gl.* no diagrama B (corte horizontal da cabeza) e C (corte horizontal a través do ollo dereito).]]
A **glándula de Harder** é unha glándula que se encontra na órbita do ollo que aparece en tetrápodos (réptiles, anfibios, aves e mamíferos) que posúen membrana nictitante. Non existe na especie humana.

Esta glándula pode ser tubular ou tubuloalveolar composta e o fluído que segrega (mucoso, seroso ou lipídico) varía entre diferentes grupos animais. Nalgúns animais actúa como accesoria da glándula lacrimal, segregando un fluído que facilita o movemento da membrana nictitante. Tamén se propuxo que ten outras funcións, como ser un órgano fotoprotector, un lugar para a resposta inmune, unha fonte de lípidos termorregulatorios, unha fonte de feromonas, un lugar de osmorregulación, entre outras.

A glándula de Harder foi descrita por primeira vez en 1694 polo anatomista suízo Johann Jacob Harder (1656–1711), o cal documentou os seus descubrimentos nunha publicación titulada *Glandula nova lachrymalis una cum ductu excretorio in cervis et damis*, ("Unha nova glándula lacrimal cun conduto excretor en cervos e gamos").

## Notas 
## Véxase tamén 
### Ligazóns externas 
* Harderian Gland of Wistar Rats Revised as a protoporphyrin IX producer de Edmyr Rosa dos Reis, et al.
Jarvis Cocker

**Jarvis Branson Cocker**, nado o 19 de setembro de 1963 en Sheffield, é un músico, actor e presentador inglés. Como fundador, líder, letrista e único membro constante da banda Pulp, converteuse nunha das principais figuras do xénero britpop de mediados dos anos 90. Tras o hiato de Pulp, Cocker comezou unha carreira en solitario e durante sete anos presentou o programa da BBC Radio 6 Music ''Jarvis Cocker's Sunday Service''.

## Discografía 
### Álbums 
## Notas 
## Véxase tamén 
### Ligazóns externas 
* Páxina oficial
Cúpula (homónimos)

A palabra **cúpula** pode referirse a:
* **Cúpula**, elemento arquitectónico;
* **Cúpula**, en botánica, pode referir a diversos elementos morfolóxicos dunha planta.
***Cúpula**, sólido formado pola unión de dous polígonos, un (a base) co duplo de bordos que o outro, por unha banda alternada de triángulos isóceles e rectángulos. 

## Notas 
## Véxase tamén 
### Outros artigos
* Cúpula da Rocha
* Cúpula xeodésica
Cúpula (botánica)

[miniatura|170px|"Ourizo" de *[Castanea sativa* mostrando dúas sementes (castañas).]]

En botánica, o termo cúpula pode referirse a:

* Na familia das fagáceas, produción de orixe axial, acrecida durante o desenvolvemento do froito ou da infrutescencia e que os envolve en maior ou menor grao; acompaña aos aquenios propios dos seus representantes. Tamén se chama calibio. 

::Exemplos: a base das landras ou belotas dos carballos e especies semellantes do xénero *Quercus*, e o "ourizo" dos castiñeiros (xénero *Castanea*). 
* Intumescencia seminífera dos teixos (*Taxus baccata)*. 
* Envoltura que se acha en torno ao macrosporanxio das Pteridospermatophyta.

## Notas 
## Véxase tamén 
### Outrios artigos 
* Calibio
Maryam Palizban

**Maryam Palizban** (en ), nada en Urmia o 6 de outubro de 1981, é unha actriz e poetisa iraniana.

## Traxectoria
Estudou arte dramática na Universidade de Teherán e a Universidade Libre de Berlín. Recibiu varios premios co seu teatro experimental de marionetas.

## Notas
Un pasaje de ida

***Un pasaje de ida*** é un filme dominicano de 1988 dirixido por Agliberto Meléndez. O filme foi escollido pola República Dominicana para o Óscar ó mellor filme en lingua non inglesa na 61ª edición dos premios, mais finalmente non foi nomeado.

## Personaxes 
* Carlos Alfredo como Isidro
* Ángel Haché como Piro
* Rafael Villalona como Quimo
* Ángel Muñiz como René
* Víctor Checo como Ángel
* Félix Germán como Berlarminio
* Frank Lendor como Comandante
* Giovanny Cruz como Rufino
* Johanny Sosa como Eladio

## Notas 
## Véxase tamén 
### Outros artigos 
* Filmes da República Dominicana propostos ó Óscar ó mellor filme internacional
* Filmes propostos ó mellor filme internacional na 61ª edición dos Óscar
### Ligazóns externas 
*
Sonome

**Shiba Sonome** (), nada en 1664 e finada o 21 de maio de 1726, foi unha poeta zen xaponesa do período Edo. Amiga de Matsuo Bashō, con quen mantivo unha correspondencia con numerosos haikus, considerada hoxe en día un tesouro literario.

## Traxectoria 
Sonome naceu en Yamada, na provincia de Ise (actual cidade de Ise, na prefectura de Mie). Era filla dun sacerdote xintoísta de Ise. Casou cun médico local, co que se trasladou a Osaka en 1682. Entre 1688 e 1689, fíxose discípula da escola de Matsuo Bashō.

Tras o pasamento do seu esposo, asentouse na capital de Edo, onde estivo en contacto cun dos principais estudantes de Bashō, Enomoto Kikaku (1661-1707). Alí, traballou como doutora asistindo a doentes con enfermidades oculares. En 1718, decidiu facerse monxa budista.

## Notas
## Véxase tamén 
### Bibliografía 
* 

### Outros artigos 
* Haiku
* Matsuo Bashō
Forever + Ever x Infinity

***Forever + Ever x Infinity*** é o décimo álbum de estudio da banda estadounidense de pop punk New Found Glory, publicado o 19 de xuño de 2020 a través do selo Hopeless Records. 

## Listaxe de cancións 
## Notas
Johann Christian Brand

**Johann Christian Brand**, nado o 6 de marzo de 1722 en Viena, e finado o 12 de xuño de 1795 na mesma cidade, foi un pintor austríaco, irmán  de Friedrich August Brand e fillo de Christian Hilfgott Brand, tamén pintores.

## Traxectoria 
De estilo barroco, as súas obras marcan a transición de fins do século XVIII.

Comezou traballando no taller do seu pai e estudou na Academia de Belas Artes de Viena, onde foi profesor logo. De 1751 a 1756 viviu en Hungría e cando volveu a Austria, traballou como pintor da corte.

## Notas
Nina Byers

**Nina Byers**, nada nos Ánxeles (EUA) o 19 de xaneiro de 1930 e finada en Santa Monica o 5 de xuño de 2014, foi unha física teórica, profesora de investigación e profesora emérita de física no Departamento de Física e Astronomía da Universidade de California, nos Ánxeles (UCLA).

## Traxectoria 
Byers licenciouse pola Universidade de California, Berkeley, no ano 1950, e recibiu un doutoramento da Universidade de Chicago no ano 1956.

Byers realizou as análises fenomenolóxicas de observacións experimentais que propiciaron adiantos teóricos na física de partículas e na teoría da superconductividade. Máis tarde, xunto con Gary Williams, editou un libro baseado nos datos da páxina web que describe as contribucións científicas e as vidas das mulleres, no campo da física, durante o século XX.

## Publicacións 
Publicacións científicas seleccionadas:
* , N.; , C.  , , , , páx.  :  : 10.1103/PhysRevLett.7.46.
* , Richard; Byers, Nina  , , , , páx.  :  : 10.1103/PhysRevD.28.1692.
* Nina Byers, "Einstein and Women", *APS News* Jun 2005.
* Nina Byers, "Physicists and the 1945 Decision ton Drop The Bomb", *CERN Courier* Oct 2002. (e-Print Arquive: physics/0210058)
* Nina Byers, Fermio and Szilard" in ed. James Cronin (ed) *Fermio Remembered*, U. of Chicago Press 2004 (e-Print Arquive: physics/0207094)
* Nina Byers, "E. Noether's Discovery of the Deep Connection Between Symmetries and Conservation Laws" Invited talk in Symposium onde the Heritage of Emmy Noether, Ramat-Gan, Israel, 2-4 Debo de 1996. 'Israel Mathematical Conference Proceedings Vol. 12, 1999 (*e-Print Arquive*: physics/9807044)

### Libro 
* *Out of the Shadows: Contributions of Twentieth-Century Women to Physics*. Cambridge: Cambridge University Press, 2010. ISBN 9780521169622.

## Notas
Sabino Mariño Pereira

**Sabino Mariño Pereira**, nado en Forcarei cara a 1902 e finado en Perillo (Oleiros) o 19 de novembro de 1992, foi un avogado e político galego.

## Traxectoria 
Fillo de José Mariño Cerviño e Carmen Pereira Bértolo. Avogado en Forcarei. Membro da Sociedad obrera de Oficios Varios La Polar (UGT). Coa proclamación da República foi nomeado membro do Comité provisional en abril de 1931. Logo da repetición das eleccións municipais foi elixido alcalde de Forcarei en xuño de 1931. Cesou como alcalde en 1934. Foi nomeado delegado provincial interino de Traballo na Coruña en xullo de 1934, cesando en xaneiro de 1935. Exerceu como apoderado das dereitas nas eleccións de febreiro de 1936. Co golpe de Estado do 18 de xullo de 1936 foi nomeado alcalde de Forcarei a finais de xullo. En marzo de 1937 foi denunciado por facilitar documentación a catro veciños de Millerada de ideas esquerdistas que querían emigrar a América. Xulgado en Pontevedra por auxilio á rebelión, resultando sobresemento provisional e unha multa de 1000 ptas. En 1940 instruíronlle expediente de responsabilidades políticas. Nos anos sesenta foi xuíz comarcal de Forcarei.

## Vida persoal 
Casou con María Bobillo González e foi pai de Consuelo, José Manuel e María del Carmen Mariño Bobillo.
## Notas 
## Véxase tamén 
### Bibliografía 
*
App Store (macOS)

A **App Store** (tamén coñecida como **macOS App Store**) é unha plataforma de distribución dixital de aplicacións para macOS, desenvolvida por Apple Inc. Foi anunciada o 20 de outubro de 2010 no evento Back to Mac e lanzouse oficialmente o 6 de xaneiro de 2011. Apple comezou a recibir solicitudes de aplicacións de desenvolvedores rexistrados o 3 de novembro do 2010.

Mac App Store lanzouse o 6 de xaneiro do 2011 como parte da actualización gratuíta 10.6.6 de Mac OS X Snow Leopard. Despois de 24 horas de lanzamento, Apple anunciou que había máis dun millón de descargas.

O 4 de xuño de 2018, Apple anunciou unha nova versión da App Store para macOS Mojave.

## Características 
Do mesmo xeito que as App Store para o iPhone e para o iPad, a Mac App Store mantívose sempre actualizada. Os desenvolvedores teñen a posibilidade de agregar novas funcións a súas aplicacións para mellorar o seu funcionamento ou agregar novas funcións. Esta plataforma é un modelo adaptado que provén da App Store para dispositivos iOS e que permite aos usuarios:

* **Comprar, descargar e instalar** - A habilidade de comprar, descargar e instalar aplicacións.
* **Volver a descargar** - Instalar aplicacións previamente compradas outra vez nos equipos de Apple.
* **Actualizar** - A posibilidade de actualizar unha ou varias aplicacións ao mesmo tempo.

## Restriccións 
Ao igual que a App Store móbil, a Mac App Store é regulada e supervisada por Apple. As aplicacións deben pasar por un proceso de aprobación antes de estar dispoñibles. Apple non acepta:

* Programas que cambien a interface nativa ou o comportamento do sistema.
* Programas que non cumpran coas normas de interface da Apple Macintosh Human Interface.
* Programas similares en aparencia ou funcionamento a produtos de Apple (Mac App Store, Finder, iTunes, iChat etc..)
* Programas similares a outros que se atopen dispoñibles na App Store.
* Programas que conteñan ou mostren contido para adultos.
* Programas que instalen compoñentes compartidos (extensións de kernels, complementos de navegador, complementos para QuickTime etc..)
* Programas que provexan de contidos ou servizos.
* Versións beta, demos e probas.
* Programas que utilizan tecnoloxías obsoletas como Java o PowerPC software (o cal require Rosetta).

## Clasificación das aplicacións 
Do mesmo xeito que en iOS, Apple clasifica as aplicacións en todo o mundo en función do seu contido e determina o grupo de idade apropiado, macOS permite o bloqueo de aplicacións inaceptables nas preferencias do sistema. As seguintes son as clasificacións:

## Notas 
## Véase tamén 
### Outros artigos 
* App Store (iOS)
* iTunes Store

## Ligazóns externas 
* Web oficial en Español
Selección de fútbol de Kazakhstán

A **selección de fútbol de Kazakhstán** (en kazako: Қазақстан Ұлттық футбол құрамасы, *Qazaqstan Ulttyq Fýtbol Kuramasy*) é o equipo que representa a Kazakhstán nas competicións internacionais oficiais de fútbol. A súa organización está a cargo da Federación de Fútbol de Kazakhstán (Қазақстанның Футбол Федерациясы, *Qazaqstannyń Fýtbol Federatsııasy*), pertencente á UEFA.

## Véxase tamén 
### Ligazóns externas 
* Sitio web oficial
Pandelo

O topónimo **Pandelo** pode referirse a:

;En Galiza
***Pandelo**, lugar da parroquia da Fontaneira, no concello de Baleira;
***O Pandelo**, lugar da parroquia de Lamas, no concello de Cervantes.

## Véxase tamén
### Outros artigos
***A Pandela**, lugar da parroquia de Santo André de Logares, no concello da Fonsagrada.
Selección de fútbol de Chipre

A **selección de fútbol de Chipre** (en grego: Εθνική ομάδα ποδοσφαίρου της Κύπρου, *Ethnikí omáda podosfaírou tis Kýprou*) é o equipo que representa a Chipre nas competicións internacionais oficiais de fútbol. A súa organización está a cargo da Asociación de Fútbol de Chipre (Κυπριακή Ομοσπονδία Ποδοσφαίρου, *Kypriakí Omospondía Podosfaírou*), pertencente á UEFA.

## Véxase tamén 
### Ligazóns externas 
* Sitio web oficial
Panela

O termo **Panela** pode referirse a:

***Tixola**, recipiente redondo e metálico para fritir alimentos;
***Cesta** baixa e ancha para levar pan e outros produtos;
***Panela**, alimento feito co zume da cana de azucre.

Como topónimo, pode referirse a:

;En Galiza
***Panela**, lugar da parroquia de Magazos, no concello de Viveiro;
***A Panela**, lugar da parroquia de Montemaior, no concello da Laracha;
***A Panela**, lugar da parroquia de Vilaño, no concello da Laracha.

## Notas
## Véxase tamén
### Outros artigos
Calibio

[miniatura|[Froito do castiñeiro, con dúas castañas no seu calibio ou cúpula.]]
En botánica, un **calibio** é unha formación de natureza axial que rodea e protexe, máis ou menos totalmente, os froitos ou as infrutescencias dos representantes da familia das fagáceas, como as landras ou belotas das especie do xénero *Quercus*, as castañas do xénero *Castanea* e os das do xénero *Faia*. Chámase tamén cúpula.

## Etimoloxía 
O termo é unha adaptación do latín científico *calybium*, derivado do grego antigo χαλύβιον *kalýbion*, diminutivo de χαλύβη *kalýbē*, "cabana", "choupana", aludindo á súa función protectora.

## Notas 
## Véxase tamén 
### Outros artigos 
* Cúpula (botánica)
* Fagáceas
SIMD

miniatura|135px|Exemplo de ordenador SIMD.

Os computadores SIMD **single instruction, multiple data**, son máquinas onde todos os seus procesadores executan o mesmo conxunto de instrucións sobre diferentes datos (o que se coñece como modelo de computación de grao fino e independencia de datos ) fronte as máquinas MIMD onde todos os procesadores executan diferentes conxuntos de instrucións sobre distintos conxuntos de datos (modelo de computación de grao groso e dependencia de datos).

## Características 
SIMD (Single instruction múltiple data) permite efectuar varias operacións de cálculo cunha soa instrución.
Aos procesadores baseados nesta arquitectura, coñéceselles como procesadores matriciais. 
Esta arquitectura nace debido á necesidade de aplicar repetidamente unha mesma operación en grupos de datos diferentes coma, mostras contiguas de son, matrices de vídeo, etc...
Cada procesador segue o mesmo conxunto de instrucións; diferentes elementos de información son asignados a cada procesador. Utilizan memoria distribuída. Típicamente teñen miles de procesadores simples e adoitan ser moi utilizadas en redes neuronais.

As computadoras SIMD teñen unha soa unidade de control e múltiples unidades funcionais. A unidade de control encárgase de enviar a mesma instrución a todas as unidades funcionais. Cada unidade funcional traballa sobre datos diferentes. Estes equipos son de propósito específico, é dicir, son apropiados para certas aplicacións particulares, como por exemplo o procesamento de imaxes.

Os procesadores SIMD especialízanse en problemas numéricos que poden expresarse como matrices ou vectores. Cada unidade de procesamento consta dunha ALU e rexistros, utilízanse para computar un elemento do resultado ( a técnica coñecida coma front-end von Neumann, máis un array de procesadores idénticos que realizan a mesma instrución).

Un exemplo de procesador SIMD é o procesador Pentium MMX, o cal introduciu na arquitectura IA32 un set de recursos para o tratamento de sinais. Un segundo, as placas TDA2X de Texas Instruments empregadas embebidas en proxectos de ADAS e na condución autónoma.

## Véxase tamén 
### Outros artigos 
* ROM.
* Memoria caché.
* Memoria Flash.
* Chip.
* SPD.

### Ligazóns externas 
* Los Ram Timings
X: The Godless Void and Other Stories

***X: The Godless Void and Other Stories*** é o décimo álbum de estudio da banda estadounidense de rock alternativo ...And You Will Know Us by the Trail of Dead, publicado o 17 de xaneiro de 2020 a través do selo Dine Alone Records.

## Listaxe de cancións 
## Notas
Sistema APG III

[miniatura|300px|Diagrama simplificado que ilustra a [árbore filoxenética das anxiospermas. Móstranse os grandes grupos de anxiospermas (anxiospermas basais, magnólidas, monocotiledóneas e eudicotiledóneas).]]

O **sistema de clasificación APG III** é a terceira versión do sistema para a clasificación das anxiospermas seguindo criterios filoxenéticos. 

Foi publicado en 2009 por un vasto grupo de investigadores que se autodenominou «APG III» (do inglés ***A**ngiosperm **P**hylogeny **G**roup*, é dicir, «grupo para a filoxenia das anxiospermas»). Esta versión sucede e substitúe as  versións publicadas en 1998 (denominada Sistema APG I), e en 2003 (APG II). 

En 2016 foi substituído pola última versión do sistema até agora, chamado APG IV.

## Historia 
Este sistema de clasificación de plantas é diferente das anteriores aproximacións ao ordenamento das anxiospermas, que estaban baseadas principalmente en criterios morfolóxicos. O sistema APG III, ao igual que as dúas versións anteriores, baséase en datos moleculares —secuencias de ADN do núcleo celular, das mitocondrias e dos cloroplastos— e na análise filoxenética dos mesmos. Intenta, deste modo, ordenar a diversidade das anxiospermas sobre a base da súa filoxenia, é dicir, recuperando a evidencia dunha serie de eventos únicos que comprende a historia evolutiva deste grupo de plantas. A través da filoxenia pódese comezar a entender a diversificación, as regularidades nos patróns da evolución, ou simplemente suxerir cambios evolutivos individuais dentro dun clado. Deste xeito descubríronse relacións entre as anxiospermas que obrigaban a desbotar moitas hipóteses longamente aceptadas acerca da súa evolución. Debido a que a árbore filoxenética que se desprendeu das análises da filoxenia mostraba relacións entre grupos de plantas moi diferentes alo que se hipotetizara previamente (por exemplo, que a anxiosperma basal era *Amborella*), os botánicos víronse obrigados a refacer de forma drástica a clasificación das plantas. O esforzo conxunto derivou nas publicacións asinadas polos tres sucesivos APG.

O APG III ordenou e agrupou ás anxiospermas en 415 familias, a mayor parte das cales están incluídas nalgunhas das 59 ordes aceptadas por este sistema. Tales ordes, á súa vez, distribúense en clados.

## Notas 
## Véxase tamén 
### Bibliografía 
* 

## Outros artigos 
* Sistema APG
* Sistema APG II
José Fandiño

***José Fandiño Arrojo**, político galego, alcalde da Coruña (m. 1939).
***José Fandiño Pidre**, político galego, alcalde de Moaña (1902-1936).
Ödön Vaszkó

**Ödön Vaszkó**, nado en Pančevo (Serbia, por entón Imperio Austrohúngaro) o 4 de xullo de 1896 e finado en Budapest o 5 de xaneiro de 1946, foi un pintor húngaro.
## Traxectoria
Foi a varias escolas de arte independentes e logo estudou na Universidade de Belas Artes de Hungría. Como membro fundador da Asociación de Novos Artistas, estaba moi unido a János Vaszary. 

## Notas
Pao

Como topónimo **Pao** pode referirse a:

;En Galiza:
***O Pao**, parroquia do concello de Gomesende;
****O Pao**, lugar de dita parroquia;
****Paredes do Pao**, lugar de dita parroquia;
***O Pao do Lobo**, lugar da parroquia de Queixas, no concello de Cerceda;
***Pao de Raposo**, lugar da parroquia de Barcala, no concello da Baña.

;Fóra de Galiza

;En Tailandia
***Río Pao**, curso fluvial.

;En Venezuela
***El Pao**, localidade do estado de Bolívar;
***El Pao**, localidade do estado de Cojedes.

## Véxase tamén
### Outros artigos
****Pao***, xénero de peixes actinopterixios;
***Polialfaolefina**, composto químico;
***Samoa Airways**, con código ICAO **PAO**;
***Nissan Pao**, modelo de automóbil.
Papoi

O topónimo **Papoi** pode referirse a:

;En Galiza
***Papoi**, lugar da parroquia de Marmancón, no concello de Ferrol;
***Papoi**, lugar da parroquia de Calde, no concello de Lugo;
***Papoi de Abaixo**, lugar da parroquia de Esperante, no concello de Lugo.

## Véxase tamén
### Outros artigos
Jesús Seoane López

**Jesús Seoane López**, nado en Moaña  e finado no mesmo concello o 19 de xaneiro de 1960, foi un empresario e político galego.

## Traxectoria 
Na ditadura de Primo de Rivera foi concelleiro de Moaña. En 1929 foi elixido presidente do Liceo Casino de Moaña. Foi presidente da Sociedad Unión de Armadores, Comerciantes y Patronos de Moaña. Logo do golpe de Estado do 18 de xullo de 1936 e despois de que o alcalde José Carvajal Quiroga fora destinado ao servizo activo en novembro, foi nomeado alcalde de Moaña.

## Vida persoal 
Casou en Moaña con María Trigo Costa en xaneiro de 1920.

## Notas
Parada de Ribeira

Como topónimo **Parada de Ribeira** pode referirse a:

;En Galiza
***Parada de Ribeira**, parroquia do concello de Xinzo de Limia;
****Parada de Ribeira**, lugar de dita parroquia.

## Véxase tamén
### Outros artigos
Parada de Ribeira, Parada de Ribeira, Xinzo de Limia

**Parada de Ribeira** é un lugar da parroquia de Parada de Ribeira no concello ourensán de Xinzo de Limia na comarca da Limia. Segundo o IGE, en 2023 tiña 145 habitantes (69 homes e 76 mulleres).

## Lugares e parroquias 
### Lugares de Parada de Ribeira 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia
Universidade de Francia

[miniatura|[Napoleón Bonaparte, emperador de Francia.]]
A **Universidade de Francia**, tamén coñecida como **Universidade Imperial** e normalmente chamada a **Universidade**, foi o nome da administración francesa do século XIX encargada da educación superior en Francia.
## Historia
Napoleón Bonaparte quixo reorganizar completamente o sistema educativo francés, incluída a Universidade. A lei de 10 de maio de 1806 establecía que: "baixo o nome de Universidade Imperial, crearase unha corporación encargada exclusivamente da ensinanza e da educación pública en todo o Imperio".

O decreto de 17 de marzo de 1808 ordena o funcionamento da Universidade. A Universidade, que está por riba de todas as ordes educativas e na que ninguén pode ensinar sen a autorización do Gran Mestre, e coa condición de ser parte da Universidade. O texto establece seis ordes escolares:
* as facultades (teoloxía, dereito, medicina, letras e ciencias);
* os liceos (ensinanza media de primeira clase);
* os colexios (ensinanza media de segunda clase);
* as institucións;
* os internados;
* as "pequenas escolas" (primaria).

## Notas
Paradaseca, Paradaseca, Quiroga

**Paradaseca** é o único lugar da parroquia de Paradaseca no concello lucense de Quiroga, na comarca de Quiroga. Segundo o IGE, en 2023 tiña 31 habitantes (18 homes e 13 mulleres).

## Lugares e parroquias
### Lugares de Paradaseca
### Parroquias de Quiroga
## Notas 
## Véxase tamén 
### Outros artigos 
*Lugares de Quiroga
Selección de fútbol de Estonia

A **selección de fútbol de Estonia** (en ) é o equipo que representa a Estonia nas competicións internacionais oficiais de fútbol. A súa organización está a cargo da Asociación Estonia de Fútbol (*Eesti Jalgpalli Liit*), pertencente á UEFA.

## Véxase tamén 
### Ligazóns externas 
* Sitio web oficial
La mala noche

***La mala noche*** é un filme ecuatoriano de 2019 dirixido por Gabriela Calvache. Foi escollido como candidato de Ecuador para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
Unha prostituta explotada por un xefe da mafia tenta liberarse e conseguir xustiza.

## Personaxes 
* Noëlle Schönwald como Dana
* Cristian Mercado como Julián
* Jaime Tamariz como Nelson

## Notas 
## Véxase tamén 
### Outros artigos 
* Filmes de Ecuador propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Guaguasi

***Guaguasi*** é un filme dominicano de 1983 dirixido por Jorge Ulla. O filme foi escollido como candidato da República Dominicana para o Óscar ó mellor filme en lingua non inglesa na 56ª edición dos premios, mais finalmente non foi nomeado.

## Personaxes 
* Orestes Matacena como Guaguasi
* Marilyn Pupo como Marina
* Raimundo Hidalgo-Gato como Moya
* Marco Santiago como Raul
* Rolando Barral como Comandante Jorge Montiel
* Clara Hernandez como Isabel
* Jose Bahamonde como Flor
* Oswaldo Calvo como Coronel Acosta
* Mercedes Enriquez como Elisa

## Notas 
## Véxase tamén 
### Outros artigos 
* Filmes da República Dominicana propostos ó Óscar ó mellor filme internacional
* Filmes propostos ó mellor filme internacional na 56ª edición dos Óscar
### Ligazóns externas 
*
Ramón Cabirta Otero

**Ramón Cabirta Otero**, nado en Vilaboa o 29 de agosto de 1898, foi un mestre e político galego.

## Traxectoria 
Estudou Maxisterio na Escola Normal de Pontevedra, rematando en 1920. Foi mestre interino en Orazo (1923), e despois do pósito de Vilagarcía de Arousa. Aprobou as oposicións en 1926. Foi destinado a Vilarxoán, foi mestre de Angoares (1928), e dende 1930 do pósito de Moaña. Ingresou na Asociación de Trabajadores de la Enseñanza de Vigo (UGT) en xuño de 1932, e foi socio fundador da Casa del Maestro de Pontevedra en 1934; estaba afiliado ao Partido Galeguista.
Co golpe de Estado do 18 de xullo de 1936 fuxiu de Moaña ás agachadas para non comprometer a súa vida. Suspendido de emprego e soldo. Foi detido en Arcade pola Garda Civil de Moaña en decembro de 1936 acusado de ter unha pistola. Resolto o seu expediente de depuración foi reposto con perda dos haberes de seis meses e traslado dentro da provincia en novembro de 1937. Foi trasladado ao pósito do Grove, e foi secretario da confraría do Grove. Dende finais da década de 1950 foi mestre no Picacho (Vigo).
## Notas 
## Véxase tamén 
### Bibliografía 
*
Ovidio Trigo Costa

**Ovidio Trigo Costa**, nado en Moaña foi un empresario e político galego.

## Traxectoria 
No franquismo foi nomeado alcalde de Moaña e tomou posesión o 1 de abril de 1963. Cesou como alcalde en 1966.

## Notas
Sebastián Juncal Currás

**Sebastián Juncal Currás**, nado en Moaña en 1937 e finado no mesmo concello en decembro de 2019, foi un empresario e político galego.

## Traxectoria 
Empresario da construción. No franquismo foi nomeado alcalde de Moaña en 1966. Permaneceu no cargo até 1977. Posteriormente foi concelleiro por Alianza Popular e despois no partido Independientes del Morrazo (IDM).
## Vida persoal
Estaba casado e tivo catro fillos.

## Notas
Parada do Monte

Como topónimo **Parada do Monte** pode referirse a:

;En Galiza
***Parada do Monte**, lugar da parroquia de Parada, no concello de Lobeira.

;Fóra de Galiza

;En Portugal
***Parada do Monte**, freguesía do concello de Melgaço.

## Véxase tamén
### Outros artigos
Armas falantes

**Armas falantes** é unha expresión empregada en heráldica para facer referencia ás composicións, escudos de armas e brasóns, que incorporan unha figura ou peza cuxa denominación alude ao apelido da liñaxe ou ao topónimo do que se representa, interpretando graficamente o nome.

Existen dúas categorías de armas falantes:
* As *físicas*: o nome da figura ou peza é o mesmo que o do titular das armas.
* As *abstractas*: o nome da figura ou peza ten unicamente unha relación proverbial ou enigmática coa do titular.

Tamén se denominan **armas contrafalantes** aos brasóns que no canto de aludir ao nome directo do titular, ofrecen unha imaxe ou ideal contraditorio.

## Notas 
## Véxase tamén 
### Bibliografía 
* Nicolas Viton de Saint-Allais (1773-1842). *Dictionnaire encyclopédique de la noblesse de France*. París, 1816.
Hamamélidos

O dos **hamamélidos** (*Hamamelidae*) foi un taxon coa categoría de subclase das Magnoliopsida (dicotiledóneas), que agrupaba plantas cuxa característica principal era que posuían flores polinizadas polo vento (anemófilas) usualmente agrupadas en amentos.

## Historia 
O taxon foi utilizado por Cronquist e outros sistemas de clasificación durante un tempo (ver Cronquist 1981, 1988, Takhtajan 1980, que o escribe correctamente como **Hamamelididae**. 

Numerosas liñas de evidencia mostran que este taxon non é monofilético. En clasificacións modernas como o Sistema de clasificación APG III (2009), e o APWeb (2001 en adiante), o taxon foi abandonado.

## Taxonomía 
### Descrición 
A subclase foi descrita en 1967 polo botánico soviético-armenio Armen Takhtajan.

### Ordes 
A subclase contaba coas seguintes ordes (*sensu* Cronquist 1981:
* Leitneriales
* Urticales 
* Fagales 
* Juglandales 
* Trochodendrales 
* Hamamelidales 
* Casuarinales 
* Myricales 
* Eucommiales 
* Didymelales 
* Daphniphyllales

## Notas 
## Véxase tamén 
### Bibliografía 
* Judd, W. S.; Campbell, C. S.; Kellogg, E. A.; Stevens, P. F. & Donoghue, M. J. (2007): *Plant systematics: a phylogenetic approach* Third Edition. Oxford, UK.: Oxfofd University Press. ISBN 978-1-6053-5389-0.
Burga de Xermeade

A **burga de Xermeade** é un antigo manancial situado en Xermeade (Reis, Teo) á beira do río Ulla. Ten augas sulfuradas, cloruradas e sódicas, que xorden a unha temperatura constante de 15 °C. A fonte dun só cano, verte a un estanque circular duns 3 m de diámetro de pedra labrada, onde poden entrar a tomar o baño ata 24 persoas á vez. Non se sabe con certeza a época do seu descubrimento, pero polo menos hai máis de dous séculos que as augas medicinais se utilizan. Nesa época a fonte era de uso público, pero aló polos anos trinta do século XX unha familia tentou privatizar a fonte, pero os veciños de Pontevea presentaron un preito pola propiedade do manancial. Nos anos cincuenta dese mesmo século as autoridades permitiron a construción dunha pequena casa de baños mentres o xulgado non emitía sentenza sobre a titularidade das terras. Finalmente os veciños gañaron o preito e a casa de baños quedou en desuso, arestora está en ruínas reconvertida en merendeiro a carón da bañeira.

O manancial, de gran sona en toda a bisbarra, acolleu visitantes chegados de toda Galicia. As últimas décadas do século XIX e primeiras do século XX foron as de maior relevancia, chegando a computarse ata 300 bañistas diarios que repousaban nas diferentes fondas e "casas de baño de Pontevea", chegando a funcionar ata 5 casas de baño.

O manancial da burga de Xermeade figuraba nas principais publicacións sobre augas mineiro-medicinais dende mediados do século XIX, como o número 22 da Revista Médica publicado o 15 de xaneiro de 1849, aparecía recollido un artigo do ilustre químico galego Antonio Casares no que se mencionaban as sulfurosas augas da burga.

## Galería de imaxes 

Ficheiro:A burga de Xermeade.jpg|A burga de Xermeade
Ficheiro:Canos da burga de Xermeade.jpg|Canos da burga de Xermeade
Ficheiro:A burga de Xermeade (vista superior co río Ulla de fondo).jpg|A burga de Xermeade (vista superior co río Ulla de fondo)
Ficheiro:Panel informativo da Burga de Xermeade.jpg|Panel informativo da Burga de Xermeade
Ficheiro:A burga de Xermeade (contorna e antiga casa de baños).jpg|A burga de Xermeade (contorna e antiga casa de baños)
Tripti Dimri

**Tripti Dimri**, nada o 23 de febreiro de 1994, é unha actriz india que traballa na industria de cinema hindi. Debutou no ano de 2017 co filme *Poster Boys*. Ademais, protagonizou os filmes *Laila Majnu* e *Bulbbul*. Pola súa interpretación en ámbolos dous filmes conseguiu boas críticas por parte da crítica e do público.

## Filmografía 
## Notas 
## Véxase tamén
Selección de fútbol das Illas Feroe

A **selección de fútbol das Illas Feroe** (en , en ) é o equipo que representa ás Illas Feroe nas competicións internacionais oficiais de fútbol. A súa organización está a cargo da Federación de Fútbol das Illas Feroe (*Fótbóltssamband Føroya*, *Færøernes fodboldforbund*), pertencente á UEFA.

## Véxase tamén 
### Ligazóns externas 
* Sitio web oficial
Adú

***Adú*** é un filme español de 2020 dirixido por Salvador Calvo, escrito por Alejandro Hernández e protagonizado por Luís Tosar, Álvaro Cervantes e Anna Castillo. xunto con Moustapha Oumarou no papel do pequeno Adú. O filme estreouse en España o 31 de xaneiro de 2020.

## Sinopse 
Tentando desesperadamente chegar a Europa na procura do seu pai, un neno de seis anos e a súa irmá máis vella agóchanse no tren de aterraxe dun avión que engala no Camerún. Non demasiado lonxe, un activista medioambiental español loita sen éxito contra a caza furtiva de elefantes, ó tempo que se reencontra coa súa problemática filla que acaba de chegar dende Madrid. Milleiros de quilómetros ao norte, en Melilla, un grupo de gardas civís prepárase para deter aos inmigrantes subsaharianos que tentan saltar o valado da fronteira.

## Personaxes 
* Luís Tosar como Gonzalo
* Álvaro Cervantes como Mateo
* Anna Castillo como Sandra
* Moustapha Oumarou como Adú
* Miquel Fernández como Miguel
* Jesús Carroza como Javi
* Adam Nourou como Massar
* Zayiddiya Dissou como Alika
* Ana Wagener como Paloma
* Nora Navas como Carmen
* Issaka Sawadogo como Kebila
* Bella Agossou como Safí
* Josean Bengoetxea como Comandante da Garda Civil
* Eliane Chagas como Leke
* Koffi Gahou como Neko

## Notas 
## Véxase tamén 
### Ligazóns externas 
* Páxina oficial
*
Flour

**Flour** é o proxecto musical e alcume do músico de Minneapolis **Pete Conway**, que compuxo cancións e tocou o baixo nas bandas Rifle Sport e Breaking Circus ata mediados dos anos 80. Conway publicou catro álbums en solitario a través do selo Touch and Go Records dende 1988 ata 1994 nos cales tocou a meirande parte dos instrumentos.

A mediados dos anos 90 Conway foi parte dun trío de baixos chamado Brits Out of America, xunto con Dana Cochrane de Mickey Finn, Amy Larson de Strumpet, e Ben Ivascu de Polica, STNNNG e Marijuana Deathsquads. En 1992 Conway actuou como baixista na xira ''Fook You '92'' do supergrupo Pigface. 

## Discografía 
### Álbums 
## Notas
American Crime Story

***American Crime Story*** é unha serie de televisión estadounidense antolóxica desenvolvida por Scott Alexander e Larry Karaszewski, que son produtores executivos xunto con Brad Falchuk, Nina Jacobson, Ryan Murphy e Brad Simpson. Dun xeito semellante á serie antolóxica *American Horror Story*, que tamén é de Murphy e Falchuk, cada tempada preséntase como unha miniserie autoconclusiva, baseándose en diferentes eventos reais sen relación entre as tempadas. Alexander e Karaszewski non continuaron logo do remate da primeira tempada, mais mantivéronse como produtores executivos. A serie estreouse orixinalmente a través da canle por cable estadounidense FX.

A primeira tempada, subtitulada *The People v. O. J. Simpson*, presenta o xuízo por asasinato de O. J. Simpson, e baséase no libro de Jeffrey Toobin *The Run of His Life: The People v. O. J. Simpson*. Estreouse o 2 de febreiro de 2016. A segunda tempada, subtitulada *The Assassination of Gianni Versace*, explora o asasinato do deseñador Gianni Versace polo asasino en serie Andrew Cunanan, e baséase no libro de Maureen Orth *Vulgar Favors: Andrew Cunanan, Gianni Versace, and the Largest Failed Manhunt in U.S. History*. A terceira tempada, chamada *Impeachment*, relata o escándalo Clinton–Lewinsky, e baséase no libro *A Vast Conspiracy: The Real Story of the Sex Scandal That Nearly Brought Down a President*. Estreouse o 7 de setembro de 2021.

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
Rally de Terra Xacobeo 93

O **Rally de Terra Xacobeo 93** foi a última proba da tempada 1991 do Campionato de Galicia de Rallys de Terra. Celebrouse nas inmediacións de Santiago de Compostela o 24 de novembro de 1991 e o vencedor foi Tito Rodríguez, a bordo dun Citroën AX Proto.

O piloto do Carballiño Andrés González chegaba a este rally como líder do campionato, seguido a pouca distancia por Manuel Senra, proclamándose campión galego por segunda vez despois do abandono de ambos. Foi a única edición de dito rally xa que a Escudería Compostela, organizadora da proba, suspendeu por falta de financiamento a edición de 1992, así como o Rally Botafumeiro e outras probas previstas para ese ano.

## Clasificación 
## Notas